Iittala
Iittala, (opkaldt efter byen af samme navn), glasværk i Finland 20 km NV for Hämeenlinna/Tavastehus. Iittala blev grundlagt i 1881. I 1950'erne blev det kendt for sin produktion af service, formgivet af bl.a. Tapio Wirkkala og Timo Sarpaneva, senere bl.a. Jorma Vennola (f. 1943). Iittala blev i 1988 forenet med glasværket Notsjö/Nuutajärvi, de blev 1991 en del af Hackman-koncernen, der i 2003 ændrede sit navn til Iittala.